laion/Wikipedia-Exotic huggingface dataset:
Janne Jõesaar-Ruusalu

Janne Jõesaar-Ruusalu (sünninimi Janne Jõesaar, sündinud 1969 Tallinnas) on Eesti diplomaat. 1993. aastal lõpetas ta Tartu Ülikooli matemaatika eriala. 1993. aastas asus ta tööle Välisministeeriumi juriidilise osakonna konsulaarbüroosse. Ta on töötanud diplomaadina Eesti peakonsulaadis Peterburis ja Välisministeeriumi poliitikaosakonnas. Ta on olnud Välisministeeriumi personaliosakonna koolitusbüroo juht ja Eesti suursaatkonna Helsingis esinduse asejuht. 2011. aastast oli ta Välisministeeriumi Euroopa Liidu osakonna üldasjade büroo juht ja 2012. aasta veebruarist Euroopa ja Atlandi-ülese koostöö osakonna Põhja- ja Kesk-Euroopa ning regionaalse koostöö büroo juht. Aastatel 2016–2020 oli ta Eesti suursaadik Norras ja Islandil. Aastatel 2020–2022 oli ta Välisministeeriumi Kagu-Euroopa ja Euroopa Liidu üldasjade büroo direktor. 2022. aastast on ta Eesti suursaadik Kosovos. 2021 Rumeenia Rahvusliku Teeneteordeni komandör Tartu Ülikooli matemaatika ja statistika instituudi vilistlased Eesti suursaadik Kosovos andis üle volikirja. Välisministeerium, 14.10.2022 "Välisriigi antud au- ja teenetemärgid". Originaali arhiivikoopia seisuga 7. veebruar 2023. Vaadatud 7. veebruaril 2023.
Aleksandrs Bartaševičs

Aleksandrs Bartaševičs (sündinud 31. detsembril 1965 Rēzeknes) on Läti poliitik ja majandustegelane. Ta on aastatel 2009–2023 Rēzekne linnapea. Ta lõpetas aastal 1983 Rēzekne 6. Keskkooli ja aastal 1990 Riia Polütehniline Instituudi tööstus-ja tsiviilehituse teaduskonna. 1993–2006 oli ta Läti Seimi 4 koosseisu liige. Kuulus viimati erakonda Koosmeele Keskus. Ta on aastast 2009 Rēzekne linnapea. Läti Koosmeel viskas erakonnast välja punamonumente kaitsnud linnapea
Maximilian Wöber

Maximilian Wöber (sündinud 4. veebruaril 1998 Viinis) on Austria jalgpallur, kes mängib keskkaitsjana Inglismaa Premier League'i klubis Leeds United ja Austria jalgpallikoondises. Ta alustas klubikarjääri Viini Rapidis. Klubi põhimeeskonnas debüteeris ta 25. veebruaril 2016 UEFA Euroopa Liiga mängus Valencia vastu. Austria kõrgliigas tegi ta debüüdi hooajal 2016/17. 2017. aasta augustis sõlmis Wöber lepingu Hollandi kõrgliigaklubiga Amsterdami Ajax. Hooaja 2018/19 teises pooles mängis ta Hispaania kõrgliigaklubis Sevilla. 2019. aasta augustis siirdus ta 12 miljoni euro eest Austria kõrgliigaklubisse Salzburgi Red Bull. Sellega sai Wöber kõige kallimaks Austria kõrgliigasse siirdunud mängijaks. Salzburgiga tuli ta kolm korda Austria meistriks. 2023. aasta jaanuaris sõlmis ta nelja ja poole aasta pikkuse lepingu Leeds Unitediga. Austria jalgpallikoondises tegi Wöber debüüdi 6. oktoobril 2017 MM-i valikmängus Serbia vastu. Salzburgi Red Bull Austria Bundesliga: 2019–20, 2020–21, 2021–22 Austria karikas: 2019–20, 2019–20, 2021–22 "Offiziell: Maximilian Wöber wechselt zu Red Bull Salzburg" [Official: Maximilian Wöber joins Red Bull Salzburg]. Sky Sport Austria (saksa). 13. august 2019. Vaadatud 13. augustil 2019. Wöber Leeds debut https://www.national-football-teams.com/player/69080/Maximilian_Wober.html (vaadatud 7.2.2023)
Alex Meret

Alex Meret Cavaliere (sündinud 22. märtsil 1997 Udines) on Itaalia jalgpallur, kes mängib väravavahina Itaalia kõrgliigaklubis Napoli ja Itaalia jalgpallikoondises. Ta alustas klubikarjääri kodulinnaklubis Udinese. Klubi põhimeeskonnas debüteeris ta 2. detsembril 2015 Itaalia karikamängus Atalanta vastu, kuid liigadebüüt jäi Udineses tegemata. Aastatel 2016–2018 oli ta Napolis laenul SPAL-is. 2017. aastal võitis ta SPAL-iga Itaalia esiliiga ja tõusis kõrgliigasse. 2018. aasta juulis sõlmis Meret lepingu Napoliga. Üleminekusumma oli 35 miljonit eurot. Aastatel 2012–2019 mängis Meret Itaalia noortekoondistes. Itaalia jalgpallikoondises tegi Meret debüüdi 18. novembril 2019 EM-i valikmängus Armeenia vastu. 2021. aastal tuli ta Itaalia koondisega Euroopa meistriks, kuid Meret oli Itaalia meeskonnast ainus, kes üheski mängus väljakule ei pääsenud. SPAL Serie B: 2016–17 Napoli Coppa Italia: 2019–20 Gladwell, Ben (5. juuli 2018). "Napoli sign Fabian Ruiz from Real Betis and Alex Meret from Udinese". ESPN FC. Vaadatud 5. juulil 2018. "Meret arrives for Napoli". Football Italia. Vaadatud 5. juulil 2018. https://www.national-football-teams.com/player/76262/Alex_Meret.html (vaadatud 7.2.2023) "Meret campione d'Europa con zero minuti giocati: è l'unico della rosa azzurra". www.goal.com. 11. juuli 2021. Vaadatud 17. juulil 2021.
Raul Toomas

Raul Toomas (sündinud 11. märtsil 1983) on Eesti diplomaat. Ta on lõpetanud Tallinna Pedagoogikaülikooli haldusjuhtimise eriala ja kaitsnud magistrikraadi Tallinna Ülikoolis politoloogia erialal. 2005. aastal asus tööle Välisministeeriumi. Ta on töötanud ka Eesti saatkonnas Budapestis ja Prahas ning Eesti alalises esinduses Euroopa Liidu juures Brüsselis. Aastatel 2014–2017 töötas ta nõunikuna Kiievi saatkonna ja Bukaresti saatkonna esinduses Chișinăus. Aastatel 2018–2019 oli ta Välisministeeriumi Ida-Euroopa ja Kesk-Aasia büroo nõunik, aastatel 2019–2022 poliitika planeerimise osakonna nõunik. 2022. aastast on ta Eesti suursaadik Ungaris, Montenegros, Põhja-Makedoonias ja Serbias. Eesti suursaadik Ungaris Raul Toomas andis üle volikirja. Välisministeerium, 18.08.2022 Vabariigi Presidendi 13.05.2022 otsus "R. Toomase nimetamine ja K. Karelsohni tagasikutsumine". RT II, 17.05.2022, 2 Vabariigi Presidendi 23.08.2022 otsus "R. Toomase nimetamine ja K. Karelsohni tagasikutsumine". RT II, 24.08.2022, 2 Vabariigi Presidendi 16.09.2022 otsus "R. Toomase nimetamine ja K. Karelsohni tagasikutsumine". RT II, 17.09.2022, 4 Vabariigi Presidendi 17.10.2022 otsus "R. Toomase nimetamine ja K. Karelsohni tagasikutsumine". RT II, 18.10.2022, 2
Internetikomplekt

Internetikomplekt on tarkvara komplekt erinevatest Interneti võimaluste kasutamisele orienteeritud tarkvaradest, mis on tihti integreeritud üksteisega. Tavalisemad internetikomplekti kuuluvad tarkvarad on: veebilehitseja ehk brauser e-posti klient (tihti uudiselugeja ja aadressiraamatuga) allalaadimishaldur HTML-redaktor IRC kliendiprogramm Kuna veebilehitseja on enimkasutatav osa internetikomplektist kutsutakse tihti kogu internetikomplekti ka veebilehitsejaks või brauseriks. Kasutusel on näiteks järgmised internetikomplektid: Netscape – Mozilla eellane ja kaasaegne. Uuemad versioonid põhinevad Mozilla Application Suite'il ning kasutavad seega Gecko esitusmootorit. Välja lastud UNIX/Linux, Windows, Mac OS X jt operatsioonisüsteemidele. Arendus on seiskunud. Mozilla Application Suite – põhjalik internetipakett, mis sisaldab muuhulgas e-posti klienti, uudistelugejat, veebilehtede koostamise komponenti ja IRC klienti. Esimene Gecko esitusmootoriga lehiseja ja internetikomplekt. Välja lastud UNIX/Linux, Windows ja Mac OS X opsüsteemidele. Arendus seiskus 2006. aastal. SeaMonkey – Mozilla Application Suite'i edasiarendus UNIX/Linux, Mac OS X ja Windows opsüsteemidele. Opera – väike ja kiire omanduslik tasuta veebibrauser operatsioonisüsteemidele *NIX, Windows, Mac OS X jt.
RCH 155

RCH 155 (inglise keeles Remote Controlled Howitzer 155 mm) on Saksamaal toodetud liikurhaubits. 2021. aastal toimus esimene RCH 155-e liikumise pealt toimuv näidislaskmine.  Ukraina Lars Hoffmann. Radhaubitze RCH 155 – KMW zeigt erstmals Schuss aus der Bewegung 20.08.2021 (vaadatud: 07.02.2023) Germany readies 18 RCH 155 ACS for Ukraine (vaadatud: 07.02.2023)
Vineyard Tallinna kogudus

EKNK Vineyard Tallinna kogudus (kuni 2012. aastani Mustamäe Linnakogudus) loodi 2003. aastal ja kuulub rahvusvahelisse uuskarismaatilisse Vineyard-kirikute ühendusse. Vineyardi koguduse liikmed identifitseerivad end tihti kui "keskmised radikaalid (radical middle)", positsioneerides end nelipühi ja traditsioonilisema liikumise piirimaile. Mõiste tuleneb Bill Jacksoni raamatust "The Quest for the Radical Middle". Liikumise tuntuim liider on olnud John Wimber. Väärtused ja jumalateenistuste stiil sarnaneb paljus Vineyardi koguduste omaga. Liikumine on saanud alguse protestantlikust kirikust ning on suhteliselt tuntud nii Euroopas, Ameerikas kui ka Austraalias. Jumalateenistuse iseloomustavaks nähtuseks on vaba vorm, personaalne perekondlik lähenemine-osadus, kaasaegne ülistusmuusika ja teenimine, millest viimane omab märkimisväärset osa teenistustest. Olulise osa koguduse struktuurist moodustavad nn kodugrupid, kus pööratakse enam tähelepanu isiku vajadustele, arengule ja vaimulikule kasvule. Koguduse liikmeskond on tänu inglis- ja eestikeelsetele teenistustele nooremapoolne ja multikultuurne. Jumalateenistused toimuvad iga nädal pühapäeviti kell 11:00 Eduard Vilde tee 131. Koguduse pastor on Anthony Jessop EKNK Õppekeskus SA Koguduse koduleht EKNK Vineyard Tallinna Kogudus infopangas EKNK kogudused EKNK Vineyard Tallinna Kogudus kaardil
Koidu V. G. Ferreira

Koidu V. G. Ferreira (sündinud 1975) on eesti kirjanik. "Domineeriv värv. Tumepunane" (Varrak, 2017) "Domineeriv värv. Must" (Koitev, 2019) "Domineeriv värv. Kastanpruun" (Koitev, 2019) "Domineeriv värv. Kuldne" (Koitev, 2020) "Domineeriv värv. Tumepunane" (Koitev, 2021, kordustrükk) "Kui armastus külmutab südame: Väljavalitu" (Koitev, 2022) Eesti Noortekirjanduse Ühing Goodreads
Marian Suitso

Marian Suitso (sündinud 1982) on eesti kirjanik ja tõlkija. "Hobusehullud" (Tänapäev, 2013) "Hobusehullud Ameerikas" (Tänapäev, 2016) 2012 – Eesti Lastekirjanduse Keskuse ja kirjastuse Tänapäev korraldatud algupärase noorteromaani võistluse II koht ("Hobusehullud") 2016 – Eesti Lastekirjanduse Keskuse ja kirjastuse Tänapäev korraldatud algupärase noorteromaani võistluse III koht ("Hobusehullud Ameerikas") Eesti Noortekirjanduse Ühing Goodreads
Maarja Astover

Maarja Astover (sündinud 1979. aastal) on eesti kirjanik. "Mäepealse lood” (Mäepealse, 2019) "Väike karu otsib lund” (Mäepealse, 2020) "Väike karu saab nime” (Mäepealse, 2021) "Umi, Jõululumi" (Mäepealse, 2022) "Kurat ja ingel mu õlal" (Mäepealse, 2022) Eesti Noortekirjanduse Ühing Goodreads
McMurdo polaarjaam

McMurdo polaarjaam (inglise keeles McMurdo Station) on Ameerika Ühendriikide uurimisjaam Antarktisel Rossi saare lõunatipus ning ühtlasi suurim Anktarktisel paiknev polaarjaam. See asub mandri kõige lõunapoolsemal laevaga ligipääsetava kõva maaga kohas, olles ehitatud Hut Pointi poolsaart katvale vulkaanilisele kivimile. Jaama ehitamist alustati 1955. aasta detsembris. 2017. aasta seisuga asus seal umbes 85 erinevat hoonet. See suudab mahutada kuni 1200 inimest. Suviti on seal keskmiselt 800 tehnilist töötajat ning 200 teadlast, talviti 150 tehnilist töötajat ja 3 teadlast. Suviti viibib jaamas ka keskeltläbi 8 arsti või meditsiiniliste baasoskustega töötajat, talveks jääb neid jaama 2. McMurdot haldab Ameerika Ühendriikide Antarktika Programm (USAP), mis on osa Riiklikust Teadusfondist. Jaamas ja selle lähedal tehakse mitmesugust teadustööd, mis hõlmab näiteks aeronoomia, astrofüüsika, bioloogia, glatsioloogia, geoloogia, geofüüsika, geomorfoloogia, okeanograafia ja klimatoloogia valdkondi. Tänapäeval on McMurdo ka USAP-i peamine logistika- ja jäätmekäitluskeskus kaugemal sisemaal asuvatele väiksematele uurimisjaamadele. Jaama teenindab kokkupressitud lumele rajatud Phoenixi lennuväli ja samuti Williams Fieldi maandumisrada. Varem asus baasi juures ka Pegasus Fieldi maandumisrada, kuid liigse suvise sulamise tõttu suleti see 2016. aasta lõpus ja asendati Phoenixi lennuväljaga. "McMurdo Station" (inglise keeles). Riiklik Teadusfond. Vaadatud 8. veebruar 2022.{{netiviide}}: CS1 hooldus: tundmatu keel (link) "McMurdo Station" (inglise keeles). NASA. Originaali arhiivikoopia seisuga 8. veebruar 2023. Vaadatud 8. veebruar 2022.{{netiviide}}: CS1 hooldus: tundmatu keel (link) Riiklike Antarktika Programmijuhtide Nõukogu (COMNAP; 2017). Antarctic Station Catalogue. COMNAP Secretariat: Christchurch. lk 146–147. ISBN 978-0-473-40409-3. USA Antarktika Programmi koduleht koos jaamale suunatud veebikaamera ülekandega (inglise keeles)
Michael Stone (jäähokimängija)

Michael Robert Stone (sündinud 7. juunil 1990 Winnipegis) on Kanada jäähokimängija, kes mängib kaitsjana NHL-i klubis Calgary Flames. Aastatel 2006–2010 mängis ta Western Hockey League'i (WHL) klubis Calgary Hitmen. Viimasel hooajal tuli ta Hitmeniga WHL-i meistriks. 2008. aastal valis Phoenix Coyotes ta NHL-i draft '​is 69. valikuna. Hooajal 2010/11 debüteeris ta American Hockey League'is (AHL) Coyotesi tütarklubis San Antonio Rampage. NHL-i debüteeris ta Coyotesi meeskonnas 18. veebruaril 2012 mängus Dallas Starsi vastu. Esimese värava lõi ta liigas sama aasta 10. märtsil mängus San Jose Sharksi vastu. Hooajal 2015/16 tegi Stone NHL-is oma resultatiivseima hooaja, kui lõi kuus väravat ja andis 30 väravasöötu. 2017. aasta veebruaris kaubeldi Stone Coyotesist Calgary Flamesi. Tema noorem vend Mark Stone on samuti jäähokimängija. https://www.eliteprospects.com/player/11708/michael-stone (vaadatud 8.2.2023) "FLAMES ACQUIRE STONE FROM ARIZONA". Calgary Flames. Vaadatud 20. veebruaril 2017. Michael Stone NHL.com lehel Michael Stone hockeydb.com
Jesper Bratt

Jesper Bratt (sündinud 30. juulil 1998 Stockholmis) on Rootsi jäähokimängija, kes mängib NHL-i klubis New Jersey Devils ründajana vasakäärel. Ta alustas klubikarjääri Stockholmi klubis AIK IF, mille meeskonnas debüteeris ta Rootsi esiliigas hooajal 2014/15. AIK põhikoosseisu kuulus ta alates järgmisest hooajast. 2016. aastal valis New Jersey Devils ta NHL-i draft '​is 162. valikuna. 2017. aasta mais sõlmis ta Devilsiga kolmeaastase lepingu. NHL-is debüteeris Bratt hooaja avamängus 7. oktoobril 2017 Colorado Avalanche'i vastu ja lõi selles mängus ka värava. Debüüthooajal sai Bratt NHL-is kirja 13+22, millega oli Devilsi resultatiivsuselt viies mängija. Hooajal 2019/20 oli Bratt Devilsi paremuselt kolmas väravalööja (16 väravat). 2021. aasta jaanuaris pikendas ta Devilsiga lepingut kahe aasta võrra. Hooajal 2021/22 tõusis Bratt Devilsi resultatiivseimaks mängijaks (26+47). 2016. aastal võitis Bratt Rootsi kuni 18-aastaste koondisega omavanuste maailmameistrivõistlustel hõbemedali. Rootsi jäähokikoondise koosseisus osales ta 2019. aasta maailmameistrivõistlustel. "Devils sign Jesper Bratt to entry-level contract". New Jersey Devils. 13. mai 2017. Vaadatud 13. mail 2017. "RELEASE: Devils Re-Sign Bratt to Two-Year Deal". NHL.com. 10. jaanuar 2021. Vaadatud 11. jaanuaril 2021. Jesper Bratt NHL.com lehel Jesper Bratt hockeydb.com lehel
Väike-Toome tänav

Väike-Toome tänav on tänav Pärnus Vana-Pärnu linnaosas. Tänav saab alguse Haapsalu maanteelt, suundub edelasse ja lõppeb Merekalda tänaval. Väike-Toome tänav ristub veel Kesk ja Luha tänavaga. Tänava pikkus on ligikaudu 344 meetrit.
Jack McBain

Jack McBain (sündinud 6. jaanuaril 2000 Torontos) on USA jäähokimängija, kes mängib keskründajana NHL-i klubis Arizona Coyotes. Aastatel 2016–2018 mängis ta noorteliiga Ontario Junior Hockey League'i klubis Toronto Jr. Canadiens. Aastatel 2018–2022 mängis ta Boston College'i jäähokimeeskonnas. 2018. aastal valis Minnesota Wild ta NHL-i draft '​is 63. valikuna. Wildiga ta lepingut ei sõlminud. 2022. aasta märtsis kaubeldi McBaini mängijaõigused Arizona Coyotesile. NHL-is debüteeris ta 12. aprillil 2022 mängus New Jersey Devilsi vastu. Esimese värava lõi ta liigas sama aasta 26. aprillil mängus Wildi vastu. Kanada jäähokikoondise koosseisus osales McBain 2022. aasta taliolümpiamängudel. 15. veebruaril lõi ta väljalangemismängude esimeses ringis värava Hiina vastu. Tema isa Andrew McBain on endine jäähokimängija. "Report: Wild ship prospect Jack McBain to Coyotes for 2nd-rounder". theScore.com. 20. märts 2022. Vaadatud 20. märtsil 2022. "Coyotes get McBain from Wild for second-round draft choice". Arizona Coyotes. 21. märts 2022. Vaadatud 21. märtsil 2022. Jack McBain NHL.com lehel Jack McBain hockeydb.com lehel
Võrgu tänav (Pärnu)

Võrgu tänav on umbtänav Pärnus Vana-Pärnu linnaosas, mis saab alguse Mõrra tänavast. Tänava pikkus on ligikaudu 125 meetrit.
Tulepaagi tee (Pärnu)

Tulepaagi tee on tänav Pärnus Vana-Pärnu linnaosas. See saab alguse Kaubasadama teelt ning kulgeb Pärnu sihi alumise tulepaagi juurde Vana-Pärnu rannas. Tänav jääb Pärnu rannaniidu looduskaitsealale. Tänava pikkus on ligikaudu 600 meetrit.
Družba (linn)

Družba (ukraina keeles Дружба) on linn Ukrainas Sumõ oblastis Šostka rajoonis. Asub Žuravka jõe ääres, Venemaa ja Valgevene piiri lähedal. Linn moodustati 1962. aastal, kui liideti Žuravka, Jurassivka ja Hutir-Mõhhailivskõi asulad. 24. veebruaril 2022 okupeerisid linna Venemaa väed. Aprilli alguses okupandid lahkusid linnast. Ukraina 2001. aasta rahvaloenduse andmetel oli linnas 5726 elanikku, neist 70% ukrainlased, 24% venelased ja 5% valgevenelased. https://esu.com.ua/article-21900
Suur-Toome tänav

Suur-Toome tänav on tänav Pärnus Vana-Pärnu linnaosas. Tänav saab alguse Haapsalu maanteelt, suundub edelasse ja lõppeb Merekalda tänaval. Suur-Toome tänav ristub veel Kesk, Luha ja Soo tänavaga. Tänava pikkus on ligikaudu 394 meetrit.
Soo tänav (Pärnu)

Soo tänav on tänav Pärnus Vana-Pärnu linnaosas. Tänav saab alguse Merekalda tänavlt, suundub loodesse ja lõppeb Mõrra tänaval. Soo tänav ristub veel Suur-Toome, Ranna, Põllu, Luite, Jakobi ja Peetri tänavaga. Tänava pikkus on ligikaudu 890 meetrit.
Roostiku tänav (Pärnu)

Roostiku tänav on tänav Pärnus Vana-Pärnu linnaosas Pärnu sadama ääres. Tänava pikkus on ligikaudu 654 meetrit.
Jonas Brodin

Jonas Emil Christer Brodin (sündinud 12. juulil 1993 Karlstadis) on Rootsi jäähokimängija, kes mängib kaitsjana NHL-i klubis Minnesota Wild. Ta alustas klubikarjääri Rootsi klubis Färjestad BK, mille meeskonnas debüteeris ta Rootsi kõrgliigas hooajal 2009/10. Färjestadi põhikoosseisu kuulus ta alates järgmisest hooajast. 2011. aastal valis Minnesota Wild ta NHL-i draft '​is 10. valikuna. Wildiga sõlmis ta lepingu 2011. aasta juulis. Hooaja 2012/13 alguses mängis ta American Hockey League'i (AHL) Wildi tütarklubis Houston Aeros. NHL-is debüteeris ta 25. jaanuaril 2013 mängus Detroit Red Wingsi vastu. Esimese värava lõi ta liigas 14. märtsil mängus Colorado Avalanche'i vastu. Kohe esimesel hooajal kindlustas Brodin koha Wildi põhikoosseisus. Ta oli hooajal 2011/12 uustulnukatest keskmiselt enim mänguaega saanud mängija ja valiti lisaks uustulnukate sümboolsesse koosseisu (NHL All-Rookie Team). 2014. aasta oktoobris pikendas Brodin Wildiga lepingut kuue aasta võrra. 2020. aasta septembris pikendas ta lepingut seitsme aasta võrra.. Tema seni resultatiivseim hooaeg NHL-is on olnud 2021/22 (5+25). Ühe hooaja jooksul on ta kõige enam väravaid löönud 2020/21 (üheksa väravat). 2012. aastal tuli Brodin Rootsi kuni 20-aastaste koondisega juunioride maailmameistriks. 2017. aastal tuli ta maailmameistriks Rootsi jäähokikoondise koosseisus. "Calder finalists head NHL's All-Rookie team". National Hockey League. Vaadatud 29. juunil 2013. "Wild sign defenseman Brodin to six-year extension". NHL. 12. oktoober 2014. Vaadatud 23. detsembril 2017. "Wild signs defenseman Jonas Brodin to a seven-year contract extension". Minnesota Wild. Vaadatud 15. septembril 2020. Jonas Brodin NHL.com lehel Jonas Brodin hockeydb.com lehel
Roo tänav (Pärnu)

Roo tänav on tänav Pärnus Vana-Pärnu linnaosas. Tänav saab alguse Luite tänavalt, suundub loodesse ja lõppeb Jakobi tänaval. Tänava pikkus on ligikaudu 111 meetrit.
Põllu tänav (Pärnu)

Põllu tänav on tänav Pärnus Vana-Pärnu linnaosas. Tänav saab alguse Sauga jõe äärest ja kulgeb edelasse Merekalda tänavani. Põllu tänav ristub veel Haapsalu maanteega, Maarja, Kesk, Purje, Luha ja Soo tänavaga. Tänava pikkus on ligikaudu 708 meetrit. Põllu ja Vana-Sauga tänava vahele jääb Sauga vantsild ehk Vana-Pärnu jalakäijate sild. Tänava algusosast itta jääb Vana-Pärnu kalmistu.
Purje tänav (Pärnu)

Purje tänav on tänav Pärnus Vana-Pärnu linnaosas, mis algab Põllu tänaval ja lõppeb Jakobi tänaval. Tänava pikkus on ligikaudu 224 meetrit.
Nooda tee (Pärnu)

Nooda tee on tänav Pärnus Vana-Pärnu linnaosas. Tänav saab alguse Mõrra tänavalt, suundub loodesse ja lõppeb linnapiiril Landi teega ristudes. Teisel pool linnapiiri jätkub samanimeline tänav Papsaare külas. Tänava pikkus on ligikaudu 243 meetrit.
Neeme tänav (Pärnu)

Neeme tänav on tänav Pärnus Vana-Pärnu linnaosas. Tänav saab alguse Jakobi tänavalt, suundub loodesse ja lõppeb Peetri tänaval. Tänava pikkus on ligikaudu 112 meetrit.
Merekalda tänav

Merekalda tänav on tänav Pärnus Vana-Pärnu linnaosas. Tänav saab alguse Emajõe tänavalt, suundub loodesse ja lõppeb Mõrra tänaval. Laane tänav ristub veel Väike-Toome, Soo, Suur-Toome, Ranna, Põllu, Luite, Jakobi ja Peetri tänavaga. Tänava pikkus on ligikaudu 1,07 km.
Mardi tänav (Pärnu)

Mardi tänav on tänav Pärnus Vana-Pärnu linnaosas. Tänav saab alguse Sauga jõe äärest, suundub edelasse, ristub Maarja tänavaga ja lõppeb tupikus. Tänava pikkus on ligikaudu 153 meetrit.
Majaka tänav (Pärnu)

Majaka tänav on umbtänav Pärnus Vana-Pärnu linnaosas, mis saab alguse Põllu tänavalt. Tänava pikkus on ligikaudu 75 meetrit.
Armagnacide-Burgundide kodusõda

Armagnacide-Burgundide kodusõda oli konflikt kahe Prantsusmaa valitsejadünastia Valois'de haru, Orléansni suguvõsa (Armagnacid) ja Burgundia suguvõsa (Burgundid), vahel aastatel 1407–1435. Kodusõda algas Inglismaa vastu peetud saja-aastase sõja rahulikul perioodil ning suure skisma ajal. Journal d'un bourgeois de Paris Bertrand Schnerb, Les Armagnacs et les Bourguignons. La maudite guerre, Paris, 1988. Jacques d'Avout, La Querelle des Armagnacs et des Bourguignons, 431 pages, Paris, Librairie Gallimard Editeur, 1943 Nicolas Offenstadt, « Armagnacs et Bourguignons. L’affreuse discorde », L’Histoire, 311, July–August 2006, n° spécial La guerre civile, pp. 24–27.
Maarja tänav (Pärnu)

Maarja tänav on tänav Pärnus Vana-Pärnu linnaosas. Tänav saab alguse Põllu tänavalt, suundub loodesse ja lõppeb Peetri tänaval. Maarja tänav ristub veel Mardi, Jüri ja Jakobi tänavaga. Tänava pikkus on ligikaudu 341 meetrit.
Luite tänav (Pärnu)

Luite tänav on tänav Pärnus Vana-Pärnu linnaosas. See saab alguse Luha tänavalt, ristub Soo ja Roo tänavaga ning lõppeb Merekalda tänaval. Tänava pikkus on ligikaudu 228 meetrit.
Luha tänav (Pärnu)

Luha tänav on tänav Pärnus Vana-Pärnu linnaosas. Tänav saab alguse Emajõe tänavalt, suundub loodesse ja lõppeb Mõrra tänaval. Luha tänav ristub veel Kevade, Väike-Toome, Suur-Toome, Ranna, Põllu, Luite, Jakobi ja Peetri tänavaga. Tänava pikkus on ligikaudu 1,06 km.
Landi tee (Pärnu)

Landi tee on tänav Pärnus Vana-Pärnu linnaosas. Tänav saab alguse Noode teelt, suundub edelasse ja lõppeb linnapiiril. Teisel pool linnapiiri jätkub samanimeline tänav Papsaare külas. Tänava pikkus on ligikaudu 169 meetrit.
Lahe tänav (Pärnu)

Lahe tänav on umbtänav Pärnus Vana-Pärnu linnaosas, mis saab alguse Soo tänavalt. Tänava pikkus on ligikaudu 94 meetrit.
Kõrkja tänav (Pärnu)

Kõrkja tänav on tänav Pärnus Vana-Pärnu linnaosas. Tänav saab alguse Peetri tänavalt, suundub edelasse ja lõppeb Mõrra tänaval. Tänava pikkus on ligikaudu 116 meetrit.
Kesk tänav (Pärnu)

Kesk tänav on tänav Pärnus Vana-Pärnu linnaosas. Tänav saab alguse Emajõe tänavalt, suundub loodesse ja lõppeb Mõrra tänaval. Kesk tänav ristub veel Kevade, Väike-Toome, Suur-Toome, Ranna, Põllu, Jakobi ja Peetri tänavaga. Tänava pikkus on ligikaudu 1,07 km.
Kaubasadama tee

Kaubasadama tee on tänav Pärnus Vana-Pärnu linnaosas. Tee äärde jääb Pärnu sadam ning teest lõunasse jääb Pärnu rannaniidu looduskaitseala. Teisel pool Pärnu linna piiri jätkub tee samanimelise tänavana Papsaare külas kuni Haapsalu maanteeni. Tänava pikkus on ligikaudu 1,51 km.
Kaluri tänav (Pärnu)

Kaluri tänav on tänav Pärnus Vana-Pärnu linnaosas. Tänav saab alguse tupikust tänavalt, suundub loodesse, ristub Peetri ja lõppeb Mõrra tänaval. Tänava pikkus on ligikaudu 165 meetrit.
Jüri tänav (Pärnu)

Jüri tänav on tänav Pärnus Vana-Pärnu linnaosas. Tänav saab alguse Sauga jõe äärest, suundub edelasse ja lõppeb Kesk tänaval. Jüri tänav ristub veel Maarja tänava Haapsalu maanteega. Tänava pikkus on ligikaudu 348 meetrit.
Aeru tänav (Pärnu)

Aeru tänav on tänav Pärnus Vana-Pärnu linnaosas. Tänav saab alguse Peetri tänavalt ja lõppeb Jakobi tänaval. Tänava pikkus on ligikaudu 113 meetrit.